LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2007 M. SPALIO 22 D. ĮSAKYMO NR. 3D-462 „DĖL PROJEKTŲ INOVATYVUMO VERTINIMO METODIKOS PAGAL LIETUVOS KAIMO PLĖTROS 2007–2013 METŲ PROGRAMOS PRIEMONES „ŽEMĖS ŪKIO VALDŲ MODERNIZAVIMAS“, „MIŠKŲ EKONOMINĖS VERTĖS DIDINIMAS“, „ŽEMĖS ŪKIO PRODUKTŲ PERDIRBIMAS IR PRIDĖTINĖS VERTĖS DIDINIMAS“, „KAIMO TURIZMO VEIKLOS SKATINIMAS“ PATVIRTINIMO“ PAKEITIMO

2009 m. birželio 5 d. Nr. 3D-413

Vilnius

Pakeičiu Projektų inovatyvumo vertinimo metodiką pagal Lietuvos kaimo plėtros 2007–2013 metų programos priemones „Žemės ūkio valdų modernizavimas“, „Miškų ekonominės vertės didinimas“, „Žemės ūkio produktų perdirbimas ir pridėtinės vertės didinimas“, „Kaimo turizmo veiklos skatinimas“, patvirtintą Lietuvos Respublikos žemės ūkio ministro 2007 m. spalio 22 d. įsakymu Nr. 3D-462 „Dėl projektų inovatyvumo vertinimo metodikos pagal Lietuvos kaimo plėtros 2007–2013 metų programos priemones „Žemės ūkio valdų modernizavimas“, „Miškų ekonominės vertės didinimas“, „Žemės ūkio produktų perdirbimas ir pridėtinės vertės didinimas“, „Kaimo turizmo veiklos skatinimas“ (Žin., 2007, Nr. 110-4528) ir išdėstau ją nauja redakcija (pridedama).

ŽEMĖS ŪKIO MINISTRAS	KAZYS STARKEVIČIUS

_________________

PATVIRTINTA

Lietuvos Respublikos žemės ūkio

ministro 2007 m. spalio 22 d.

įsakymu Nr. 3D-462

(Lietuvos Respublikos žemės ūkio

ministro 2009 m. birželio 5 d.

įsakymo Nr. 3D-413 redakcija)

PROJEKTŲ INOVATYVUMO VERTINIMO METODIKA PAGAL LIETUVOS KAIMO PLĖTROS 2007–2013 METŲ PROGRAMOS PRIEMONES „ŽEMĖS ŪKIO VALDŲ MODERNIZAVIMAS“, „MIŠKŲ EKONOMINĖS VERTĖS DIDINIMAS“, „ŽEMĖS ŪKIO PRODUKTŲ PERDIRBIMAS IR PRIDĖTINĖS VERTĖS DIDINIMAS“, „KAIMO TURIZMO VEIKLOS SKATINIMAS“

I. BENDROSIOS NUOSTATOS

1. Vienas iš pagrindinių žemės ir miškų ūkio konkurencingumo didinimo veiksnių yra inovacijos. Paramos mokslui ir inovacijų diegimo stoka gali lemti ilgalaikį technologinį žemės, miškų, maisto ūkio ir bendrą technologinį atsilikimą. Šiuo metu žemės, miškų ir maisto ūkių, taip pat kaimo plėtros srities inovacijas būtina integruoti į bendrąją Europos Sąjungos (toliau – ES) inovacijų strategiją. Projektų inovatyvumo vertinimo metodika pagal Lietuvos kaimo plėtros 2007–2013 metų programos priemones „Žemės ūkio valdų modernizavimas“, „Miškų ekonominės vertės didinimas“, „Žemės ūkio produktų perdirbimas ir pridėtinės vertės didinimas“, „Kaimo turizmo veiklos skatinimas“ (toliau – Metodika) parengta vadovaujantis Lietuvos Respublikos žemės ūkio ministerijos nuostatais, patvirtintais Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2008, Nr. 46-1732), atsižvelgiant į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1), su paskutiniais pakeitimais, padarytais 2009 m. sausio 19 d. Tarybos reglamentu (EB) Nr. 74/2009 (OL 2009 L 30, p. 100), nuostatas ir siekiant skatinti inovatyvius procesus pagal Nacionalinės Lisabonos strategijos įgyvendinimo 2008–2010 metų programą, patvirtintą Lietuvos Respublikos Vyriausybės 2008 m. spalio 1 d. nutarimu Nr. 1047 (Žin., 2008, Nr. 124-4718).

2. Metodikos tikslas – įvertinti projektų inovatyvumą pagal Lietuvos kaimo plėtros 2007–2013 metų programos priemones „Žemės ūkio valdų modernizavimas“, „Miškų ekonominės vertės didinimas“, „Žemės ūkio produktų perdirbimas ir pridėtinės vertės didinimas“, „Kaimo turizmo veiklos skatinimas“ (toliau – Programos priemonės) nustatant atrankos pirmumo kriterijus.

II. VARTOJAMOS SĄVOKOS

3. Šioje Metodikoje vartojamos sąvokos:

Diferencinis globalinės padėties nustatymo sistemos imtuvas (toliau – DGPS įranga) – skirtuminis globalinės padėties nustatymo prietaisas, realiuoju laiku nustatantis judančio objekto erdvinę padėtį pagal telekomunikacinėmis ryšio priemonėmis iš tam tikrų taškų transliuojamus duomenis.

Globalinė padėties nustatymo sistema (toliau – GPS) – specializuotų dirbtinių Žemės palydovų ir prietaisų visuma, skirta padėtims nustatyti, pasauliniams ir valstybiniams geodeziniams tinklams sudaryti, atnaujinti ir kitoms reikmėms.

Inovacijų partnerystė – Lietuvos kaimo plėtros 2007–2013 metų programos priemones „Žemės ūkio valdų modernizavimas“, „Miškų ekonominės vertės didinimas“, „Žemės ūkio produktų perdirbimas ir pridėtinės vertės didinimas“, „Kaimo turizmo veiklos skatinimas“ vykdančių fizinių ir (ar) juridinių asmenų jungtinė veikla, apimanti mokslinius tyrimus ir eksperimentinę plėtrą, naujų procesų, produktų ir paslaugų kūrimą ir tobulinimą.

Rizikos veiksnių analizės ir svarbių valdymo taškų (toliau – RVASVT) sistema – rizikos veiksnių nustatymo, įvertinimo ir valdymo sistema, taikoma maisto ar pašarų tvarkymo vietose savikontrolės tikslais.

Žemės ir miškų ūkio inovacija (toliau – inovacija) – nauja technologija, idėja, metodas naujiems žemės ir miškų ūkio procesams, technologijoms, techninėms priemonėms, žaliavoms ir produktams kurti arba esamiems tobulinti.

Žemės ir miškų ūkio organizacinė inovacija (toliau – organizacinė inovacija) – naujas ir (arba) patobulintas žemės ir miškų ūkio veiklos valdymo metodas ar sistema, kuriais siekiama didinti šios veiklos efektyvumą, diegti naujausias žinias, gerinti produkto ir (arba) paslaugų kokybę, didinti jų konkurencingumą.

Žemės ir miškų ūkio produkto ir (arba) paslaugos inovacija (toliau – produkto, paslaugos inovacija) – žemės ir miškų ūkio produktas ir (arba) paslauga, kurie turi naujų savybių ir naują paskirtį ir iš esmės skiriasi nuo anksčiau žemės ir miškų ūkio veiklos subjektų sukurtų, gamintų, naudotų prekių ar teiktų paslaugų. Produktai ir (arba) paslaugos, kurių paskirtis nepakinta (pvz., dėl nedidelio ir (arba) sezoninio dizaino keitimo), žemės ir miškų ūkio produkto inovacija nelaikomi.

Žemės ir miškų ūkio technologinio proceso inovacija (toliau – technologinio proceso inovacija) – naujas ir (arba) patobulintas žemės ir miškų ūkio gamybos ir (arba) paslaugų metodas, taikomas naudojant šiuolaikinę įrangą ir naujausius gamybos organizavimo metodus, siekiant gaminti naujus produktus, teikti naujas paslaugas arba esamiems produktams suteikti kokybiškų naujų savybių. Dėl to tobulėja gamybos efektyvumas, automatizavimas ar organizavimas, prekių ir (arba) paslaugų kokybė ir sauga, padidėja darbo našumas, sumažėja medžiagų ir energijos sąnaudos produktams išauginti ir (arba) pagaminti ir žalingas poveikis aplinkai, pagerėja žmogaus sveikata.

Žemės ir miškų ūkio technologinio proceso modernizavimas (toliau – technologinio proceso modernizavimas) – esamų gamybos ir paslaugų procesų, įrangos ir mechanizmų keitimas šiuolaikiškais siekiant efektyviau plėtoti veiklą: didinti darbo našumą, gerinti produktų ir paslaugų kokybę, mažinti energijos sąnaudas ir pan.

Žemės ūkio naudmenos (toliau – ŽŪN) – dirbamoji žemė, sodai, pievos, ganyklos, naudojamos arba tinkamos naudoti žemės ūkio augalams auginti.

III. PROJEKTŲ INOVATYVUMO VERTINIMO KRITERIJAI

4. Projektų pagal Programos priemones inovatyvumas vertinamas ir pirmenybė teikiama inovatyvios veiklos ūkiams, įmonėms pagal diegiamus keturis kriterijus:

4.1. produkto ir (arba) paslaugos inovacija;

4.2. technologinio proceso inovacija / modernizavimas;

4.3. organizacinė inovacija;

4.4. inovacijų partnerystė.

5. Inovatyvumo vertinimo subkriterijai, jų aprašymas, nustatymo būdai ir informacijos šaltiniai pateikiami metodikos priede. Projektas pripažįstamas inovatyviu, kai jis atitinka bent vieną inovatyvumo vertinimo kriterijų arba kriterijaus subkriterijų, jeigu Programos priemonės įgyvendinimo taisyklėse nenustatyta kitaip.

6. Inovatyvumą įrodančius dokumentus, nurodytus priedo skiltyse „Informacijos šaltiniai“, pareiškėjai pateikia Nacionalinei mokėjimo agentūrai prie Žemės ūkio ministerijos (toliau – NMA) kartu su paraiška.

7. Jei pagal nurodytas inovatyvumo vertinimo kriterijų grupes NMA kyla abejonių dėl projekto inovatyvumo ar nesutampa vertintojų nuomonės, gali būti atliekamas nepriklausomų ekspertų vertinimas dėl projekto inovatyvumo.

___________________

Projektų inovatyvumo vertinimo

metodikos pagal Lietuvos kaimo plėtros

2007–2013 metų programos priemones

„Žemės ūkio valdų modernizavimas“,

Miškų ekonominės vertės didinimas“,

„Žemės ūkio produktų perdirbimas ir

pridėtinės vertės didinimas“, „Kaimo

turizmo veiklos skatinimas“

priedas

LIETUVOS KAIMO PLĖTROS 2007–2013 METŲ PROGRAMOS PRIEMONIŲ „ŽEMĖS ŪKIO VALDŲ MODERNIZAVIMAS“, „MIŠKŲ EKONOMINĖS VERTĖS DIDINIMAS“, „ŽEMĖS ŪKIO PRODUKTŲ PERDIRBIMAS IR PRIDĖTINĖS VERTĖS DIDINIMAS“, „KAIMO TURIZMO VEIKLOS SKATINIMAS“ INOVATYVUMO VERTINIMO KRITERIJŲ APIBŪDINIMAS

Subkriterijai	Požymio aprašymas	Nustatymo būdas	Informacijos šaltiniai
1. PRODUKTO, PASLAUGOS INOVACIJA
Produktų, paslaugų naujumas	Nauji arba su pasikeitusiomis savybėmis produktai, paslaugos	Planuojamų gaminti produktų ar teikti paslaugų savybių palyginimas su egzistuojančiais analogais ar pakaitalais Lietuvos Respublikos rinkoje	Paraiškoje ir (arba) verslo plane pateikta informacija
2. TECHNOLOGINIO PROCESO INOVACIJA / MODERNIZAVIMAS
Žalingo poveikio žmogui ir aplinkai mažinimas	Teršiančiųjų medžiagų kiekio sumažinimas	Planuojamo įsigyti įrenginio išmetamųjų dujų (anglies monoksido COar azoto oksidų NOx) kiekio sumažėjimas, palyginus su ūkio subjekto naudojamu įrenginiu	Paraiškoje ir (arba) verslo plane pateikta informacija
Alternatyvių atsinaujinančių energijos šaltinių naudojimas	Dalį naudojamos tradicinės energijos pakeis energija, gauta iš alternatyvių atsinaujinančių energijos šaltinių (saulės ir vėjo energija, biomasė, biodujos, fotoelektra)	Planuojamas atsinaujinančios energijos sunaudojimas po projekto įgyvendinimo, lyginant su bendru energijos sunaudojimu	Paraiškoje ir (arba) verslo plane pateikta informacija
Tiksliosios ūkininkavimo sistemos (toliau – TŪS) taikymas	Tiksliojo tręšimo, sėjos, pesticidų naudojimo, dirvos mėginių ėmimo ir derlingumo žemėlapių sudarymo sistemos su DGPS įranga diegimas ir taikymas	TŪS taikymo dalis bendrame žemės ūkio naudmenų plote	Paraiškoje ir (arba) verslo plane pateikta informacija
Kompiuterizuotas procesų valdymas	Ūkio subjekto gamybos ir perdirbimo procesuose diegiamos šiuolaikinės informacinės sistemos (kompiuterizuotas gyvulių šėrimas, melžimas, derliaus pirminis perdirbimas, augalų tręšimas ir kt.)	Ūkio subjekto gamybos ir perdirbimo procesų analizė	Paraiškoje ir (arba) verslo plane pateikta informacija
Naujų gamybos technologinių procesų taikymas	Diegiamos technologijos kokybiškai gerina gaminamų produktų ar teikiamų paslaugų savybes ir (arba) didina darbo našumą	Produkto ar paslaugų kokybinių savybių palyginimas (prieš ir po technologijos įdiegimo).	Paraiškoje pateikta informacija dėl darbo našumo padidinimo
3. ORGANIZACINĖ INOVACIJA
Gamybos proceso valdymo kokybės gerinimas (ISO ar kt. standartų ir metodų diegimas)	Diegiami valdymo metodai ir valdymo sistemos: kokybės vadybos, aplinkos apsaugos vadybos, RVASVT sistemos, naujų unikalių marketingo sprendimų panaudojimas ar pan.	Ūkio subjekto valdymo sistemos analizė	Paraiškoje ir (arba) verslo plane pateikta informacija, pažymos, sertifikatai ir kt. dokumentai (pvz., diplomas „Žaliasis raktas“)
4. INOVACIJŲ PARTNERYSTĖ
Dalyvavimas technologijų platformų arba klasterių, arba integruoto mokslo, studijų ir verslo centro – „Slėnio „Nemunas“ veikloje	Bendradarbiavimas teisiniais pagrindais kuriant naujus produktus, procesus ir technologijas žemės, miškų ūkio ir maisto srityse	Su technologijų platformomis, klasteriais arba asociacija „Slėnis „Nemunas“ pasirašyta jungtinės veiklos sutartis	Paraiškoje ir (arba) verslo plane pateikta informacija ir kt. dokumentai (pvz., sutartis)

_________________